google/wiki40b huggingface dataset:
Talk

Charakteristika

Zriedkavo vytvára tenké tabuľkovité kryštály. Zvyčajne sa však vyskytuje v podobe celistvých vláknitých alebo lístkovitých agregátov. Má svetlozelenú, tmavozelenú, sivú, niekedy až bielu prípadne ružovú farbu. Má biely vryp. Je to priesvitný minerál s matným, perleťovým alebo mastným leskom. Často obsahuje prímesi Al₂O₃, Fe₂O₃, FeO a CaO. Je pomerne ťažko taviteľný - od 1200 do približne 1530 °C. Prímesi majú vplyv jednak na jeho farbu ale aj praktické použitie. Má vysokú sorpčnú schopnosť, viaže tuky, oleje, farby a živice.

Diagnostické vlastnosti

Mastenec sa ľahko rýpe a na dotyk je mastný. Má tvrdosť 1. Možno s ním písať - zanecháva svetlú stopu. V polarizačnom mikroskope je pri 1 nikole bezfarebný. Kolmé rezy na (001) majú pri skrížených nikoloch vysoké interferenčné farby. Rezy rovnobežné s (001) majú nízke interferenčné farby.

Výskyt

Mastenec sa bežne vyskytuje v žilách a šošovkovitých telesách. Viaže sa na serpentinity, mastencové svory, mastencové bridlice alebo magnezit. Mastenec je pomerne častým metamorfným minerálom fácie svetlých a modrých bridlíc.

Lokality

Významnými producentmi mastenca sú Rusko, ktoré ťaží svoje ložiská na strednom Urale (Čeľabinská - Miass a Sverdlovská oblasť - Šábovskoje). V Kanade je mastenec ťažený v provincii Ontário. Dobré vzorky svetlých bridlíc s mastencom možno nájsť v Franciskskom metamorfnom pásme na západe USA. Bežný je v Georgii, Virgínii, Vermonte Severnej Karolíne, New Yorku, Texase a Kalifornii. V Austrálii je významné ložisko Three Springs, austrálske ložiská sú viazané na komatiitové pásmá Yilgarnského kratónu a Lachlan Fold Belt. Ďalšie výskyty sú známe v Brazílii, Turecku a Ománe. V Alpách ťažia mastenec Taliansko i Rakúsko. Spomedzi ostatných európskych krajín to je Francúzsko, Švédsko, Fínsko a Rumunsko. V Českom masíve je mastenec pomerne vzácny, ťaží sa na niektorých lokalitách ako napr. Sobotín v Hrubom Jeseníku, ale tiež pri Prachaticiach a Bohdaneči.

Slovensko

Ložiská mastenca sú na Slovensku viazané na vrchnokarbónske a spodnotriasové magnezity alebo serpentinity v gemeriku a veporiku - hlavne v jeho kohútskej zóne (Slovenské rudohorie). Mnohé staršie ložiská sú už vyťažené (napr. Muránska Dlhá Lúka). V súčasnosti prebieha ťažba na 2 ložiskách pri Hnúšti (napr. Mútnik, Hačava), 3 ložiskách pri Kokave nad Rimavicou a jednom ložisku pri Gemerskej Polome, ktoré sa však radí k ložiskám európskeho významu. Ročne sa vyťaží okolo 2 - 3000 ton, väčšina sa vyváža.

Ekonomický význam

Jeho ekonomický význam v posledných rokoch vzrastá. Má široké využitie. Používa sa ako plnidlo a prísada do náterov, keramiky, gumy, insekticídov, strešných krytín, papiera, zlievarenských foriem a nehorľavých materiálov. Je dôležitou surovinou pre elektrotechniku (pri výrobe izolátorov a káblov). Je súčasťou medicínskych prípravkov (ako plnidlo do tabliet) ale i v kozmetických prípravkoch (mydlo, zubné pasty, púdre, rúže atď.). Kvalitu mastenca znižujú všetky minerálne prímesi, obsahujúce Fe³⁺, pyrit a oxidy mangánu. Primiešaním do asfaltu zabraňuje rozpukaniu vozoviek.
Arbrissel

Poloha

Obec má rozlohu 4,62 km². Najvyšší bod je položený 82 m n. m. a najnižší bod 52 m n. m.

Obyvateľstvo

Počet obyvateľov obce je 273 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šen-čou 8

Priebeh letu

Bezpilotná loď Šen-čou 8 štartovala z kozmodrómu Ťiou-čchüan 31. októbra 2011 o 21:58 UTC pomocou nosnej rakety Čchang-čeng 2F/G, ktorá loď typu Šen-čou dopravila na počiatočnú dráhu 200,0 × 329,8 km. Neskôr loď začala uskutočňovať orbitálne manévre, ktoré ju začali približovať k stanici Tchien-kung 1. 2. novembra o 17:36 UTC došlo na nočnej strane planéty v plne automatickom režime k prvému úspešnému spojeniu so stanicou. Loď ostala k stanici pripojená do 14. novembra, keď sa od nej o 11:28 UTC odpojila, vzdialila na 140 metrov a následne o 12:00 UTC sa opätovne k stanici úspešne pripojila, tentokrát nad osvetlenou stranou planéty. K definitívnemu odpojeniu od stanice došlo 16. novembra o 10:30 UTC a k úspešnému návratu na Zem nasledujúci deň 17. novembra o 11:32 UTC v čínskej provincii Vnútorné Mongolsko.
Liencourt

Poloha

Obec má rozlohu 3,36 km². Najvyšší bod je položený 149 m n. m. a najnižší bod 118 m n. m.

Obyvateľstvo

Počet obyvateľov obce je 280 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Darvoy

Poloha

Obec má rozlohu 8,58 km². Najvyšší bod je položený 103 m n. m. a najnižší bod 98 m n. m.

Obyvateľstvo

Počet obyvateľov obce je 1 870 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Gorgue

Poloha

Obec má rozlohu 15,03 km². Najvyšší bod je položený 19 m n. m. a najnižší bod 12 m n. m.

Obyvateľstvo

Počet obyvateľov obce je 5 906 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joko Widodo

Život

Pochádza z chudobnej rodiny, vyštudoval lesníctvo na Univerzite Gadjah Mada a stal sa majiteľom úspešnej firmy na výrobu nábytku. V roku 2005 bol zvolený za starostu Surakarty, podarilo sa mu výrazne znížiť kriminalitu a vďaka investíciám do infraštruktúry a rozšírenia zelených plôch urobil mesto príťažlivejším pre turistov. V roku 2012 ho nadácia City Majors Foundation vyhlásila tretím najlepším starostom sveta.
V roku 2012 vyhral voľby na post guvernéra indonézskeho hlavného mesta Jakarty. Profiloval sa energickým bojom proti korupcii a nepotizmu, začal zverejňovať rozpočet svojho úradu. Jeho popularity využila strana PDI-P, ktorá ho nominovala ako svojho kandidáta v prezidentských voľbách v júli 2014. Podľa indonézskej ústavy smú do jednokolových volieb postaviť svojho zástupcu iba strany, ktoré disponujú aspoň pätinou kresiel v parlamente. Widodovým jediným protikandidátom tak bol generál Prabowo Subianto (Hnutie za veľkú Indonéziu, skrátene Gerindra), ktorého porazil ziskom 53,15 % hlasov.
Svojimi priaznivcami je Widodo vnímaný ako muž, ktorý sa vypracoval vlastnou usilovnosťou a umom a ako predstaviteľ nastupujúcej generácie, vymedzujúci sa voči tradičným elitám. Bol často porovnávaný s Barackom Obamom, s ktorým ho spája nielen rok narodenia a fyzický vzhľad, ale tiež to, že pochádza z neprivilegovaných vrstiev. Známou sa stala jeho prax zvaná blusukan, kedy bez prípravy chodí medzi prostými občanmi a diskutuje s nimi o ich problémoch. Veľkú pozornosť vzbudil, keď na promócie svojho syna do Singapuru letel bežnou linkou s vysvetlením, že na súkromné cesty prezidentský špeciál nepotrebuje.
V zahraničnej politike je stúpencom nezávislosti Palestíny, vyzval k jednotnému postupu moslimského sveta proti Izraelu.
Kritici Widoda obviňujú z populizmu, jeho politika nulovej tolerancie voči zločinu vedie k početným prípadom porušovania ľudských práv - príkladom môžu byť prehmaty sprevádzajúce jeho kampaň proti verejnému predaju alkoholu, ktorý prezident označuje za porušovania zásad islamu.
Je fanúšikom rockovej hudby, jeho obľúbenou skupinou sú Napalm Death. V roku 2015 ho členovia tejto skupiny požiadali, aby udelil milosť dvojici austrálskych pašerákov drog odsúdených k smrti. K poprave však nakoniec došlo, aj napriek tomu, že Austrália na protest odvolala z Jakarty svojho veľvyslanca.
La Guiche (obec)

Poloha

Obec má rozlohu 27,77 km². Najvyšší bod je položený 469 m n. m. a najnižší bod 332 m n. m.

Obyvateľstvo

Počet obyvateľov obce je 609 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Datalan

Datalan IT Forum

Nové nápady, zaujímavé osobnosti, diskusie – DATALAN IT FORUM je každý rok príležitosť poznať špičkových odborníkov a inovácie, ktoré majú budúcnosť.

Detská Univerzita Komenského online

Umožňuje všetkým deťom študovať online a získať diplom absolventa Detskej Univerzity Komenského. Dostupná je pre deti z celého Slovenska vo veku od 9 do 14 rokov, stačí prístup na internet.

Mobilná aplikácia Novorodenec

Riešenie pre Detskú fakultnú nemocnicu Košice, ktoré umožňuje rýchlu diagnostiku novorodenca už v lokálnej nemocnici pred prevozom do Košíc. Aplikácia nájde využitie vo východoslovenskom regióne a je výsledkom spolupráce firiem Datalan, Intel a Microsoft.
Éourres

Poloha

Éourres má rozlohu 26,47 km². Najvyšší bod je položený 1 613 m n. m. a najnižší bod 759 m n. m.

Obyvateľstvo

Éourres má 151 obyvateľov (2009).
Graf vývoja obyvateľstva:
Zdroje: INSEE
Souesmes

Poloha

Obec má rozlohu 99,5 km². Najvyšší bod je položený 158 m n. m. a najnižší bod 105 m n. m.

Obyvateľstvo

Počet obyvateľov obce je 1 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marlène Jobertová

Životopis

Je matkou herečky Evy Greenovej a tetou herečiek Josephine Jobert a Elsy Lunghini.
Pôvodne chcela byť výtvarníčkou, alebo módnou návrhárkou. Ešte počas štúdia výtvarného umenia začala hrať amatérsky divadlo a vystupovať v krátkych skečoch na koncertoch hudobnej skupiny svojho brata. Herectvo sa jej nakoniec zapáčilo natoľko, že ho neskôr študovala na Štátnom konzervatóriu v Dijone a v Paríži. Počas štúdií pracovala ako filmová štatistka, fotomodelka a reklamná výtvarníčka.
V roku 1963 debutovala ako divadelná herečka po boku svojho učiteľa Yvesa Montanda v hre Tisíc klaunov v Théâtre Montparnasse. Pre francúzsky film ju objavil režisér Jean-Luc Godard. Jej jemný pôvab, pehavá tvár a hrdzavé vlasy spolu s jemným a neokázalým civilnom herectvom spôsobili, že bola obsadzovaná do mnohých ďalších filmov. Spočiatku hrala najmä v kriminálnych filmoch a thrilleroch a pred kamerou sa stretla napríklad s Linom Venturom, alebo Jean-Paulom Belmondom. Neskôr začala byť obsadzovaná aj do jemnejších melodrám, z ktorých vyniká najmä snímka Nahá láska z roku 1981.
Warlaing

Poloha

Obec má rozlohu 3,89 km². Najvyšší bod je položený 19 m n. m. a najnižší bod 16 m n. m.

Obyvateľstvo

Počet obyvateľov obce je 554 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montdoumerc

Poloha

Obec má rozlohu 13,62 km². Najvyšší bod je položený 282 m n. m. a najnižší bod 176 m n. m.

Obyvateľstvo

Počet obyvateľov obce je 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšné Spišské pleso

Názov

Názov Päť Spišských plies, do skupiny, ktorých patrí toto pleso, vystihuje počet plies, ktoré vytvárajú výraznú skupinu a určujú ich polohu na území historickej Spišskej župy.
Miestodržiteľský palác (Brno)

Dejiny

Pôvodne tu bol augustiniánsky kláštor, ktorý založil v roku 1350 markgróf Ján Henrich, barokovú podobu mu dal v 30. rokoch 18. storočia brniansky architekt Moritz Grimm. Len o niekoľko desaťročí neskôr, výnosom z 15. marca 1783, však cisár a moravský markgróf Jozef II. nariadil, aby augustiniáni existujúci kláštor opustili. Následne ho využil na umiestnenie nových štátnych, zemských a stavovských úradov. Augustiniáni boli nútení presťahovať sa do budov zrušeného kláštora cisterciačiek s kostolom Nanebovzatia Panny Márie na Starom Brne.
V súčasnej dobe je miestodržiteľský palác jednou z kľúčových budov Moravskej galérie a priestory reprezentatívnej časti bývalého kláštora sú využívané k výstavným účelom a koncertom predovšetkým komornej hudby.
V tesnej blízkosti paláca sa nachádza Kostol Zvestovania Panny Márie a svätého Tomáša apoštola.
Aboën

Poloha

Obec má rozlohu 8,96 km². Najvyšší bod je položený 771 m n. m. a najnižší bod 594 m n. m.

Obyvateľstvo

Počet obyvateľov obce je 398 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mórsky okres

Mórsky okres (maď. Móri járás) je okres v Maďarsku v Stoličnobelehradskej župe. Jeho správnym centrom je mesto Mór.
Mios

Poloha

Obec má rozlohu 137,41 km². Najvyšší bod je položený 65 m n. m. a najnižší bod 4 m n. m.

Obyvateľstvo

Počet obyvateľov obce je 6 891 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nikumaroro

Flóra a fauna

Kokosové palmy rastú na ostrove do výšky 15 metrov a sú pozostatkom britského pokusu o vybudovanie plantáže.
Atol Nikumaroro sporadicky navštevujú biológovia, ktorých sem priťahujú rozsiahle morské a vtáčie ekosystémy. Na atole žije veľká populácia kraba palmového, sťahovavých vtákov a krýs. V okolitých vodách bolo pozorovaných niekoľko druhov žralokov a delfín skákavý.
Okrem toho, že ostrov je súčasťou chráneného územia Phoenix Islands Protected Area, bol vyhlásený aj za významné vtáčie územie.
Písčina u Tišic

Predmet ochrany

Predmetom ochrany je lokalita kriticky ohrozených druhov. Zo živočíchov ide o Byrsinus flavicornis (druh ploštice), z rastlín o sinokvet nevädzovitý (Jurinea cyanoides).
Oigny-en-Valois

Poloha

Oigny-en-Valois má rozlohu 11,88 km². Najvyšší bod je položený 158 m n. m. a najnižší bod 72 m n. m.

Obyvateľstvo

Oigny-en-Valois má 146 obyvateľov (2009).
Graf vývoja obyvateľstva:
Zdroje: INSEE
Zimný spánok (cicavce)

Zimný spánok alebo hibernácia je druh prezimovania. Je to príznačná reakcia cicavcov (a niektorých vtákov) na zimné obdobie, ktoré v pokojnom stave a za útlmu všetkých telesných funkcií vyčkávajú vo vhodnom úkryte, zvanom hibernákulum, nepriaznivé zimné obdobie. Je známy napr. u netopierov, ježkov, škrečkov, plchov alebo sysľov. Odlišná, ale podobná je napríklad forma prezimovania, ktorá sa nazýva zimný pokoj.
FM-2030

Filozofia transhumanizmu

Svoj nový koncept človeka nazval termínom Transhuman, čo vzniklo spojením slov transitory human – prechodový človek. Týmto termínom nazýval ľudí, ktorí adaptovali technológie, životné štýly a vnímania sveta, ktoré sú prechodové k posthumanite.
FM-2030 považoval transhumanizmus za začiatočnú manifestáciu nových evolučných bytostí. Za znaky transhumanity považoval protézy, plastickú chirurgiu, intenzívne využívanie telekomunikácií, kozmopolitný pohľad na svet, svetobežnícky životný štýl, androgynizmus, sprostredkovanú reprodukciu, absenciu náboženských vier a odmietanie tradičných rodinných hodnôt.
FM-2030 predvídal v knihe Telespheres (1977) vznik telemedicíny, televzdelávania a telebankovníctva.
FM-2030 publikoval knihy The Day of Sacrifice (1959), The Beggar (1965), Identity Card (1966), Up-Wingers. A Futurist Manifesto (1973), Telespheres (1977) , Optimism One. The Emerging Radicalism (1970) a najznámejšiu Are You a Transhuman ? Monitoring and Stimulating Your Personal Rate of Growth in a Rapidly Changing World (1989).

Nové meno FM-2030

FM-2030 si zmenil svoje pôvodné meno, ako nádej a vieru, že bude žiť až do osláv svojich stých narodenín v roku 2030. Podľa jeho slov konvenčné mena definujú minulosť osoby: jeho predkov, etnicitu, národnosť, náboženstvo. Nie som ten, kým som bol pred desiatimi rokmi a určite nie ten, kým budem o dvadsať rokov. Meno FM-2030 odráža moje presvedčenie, že roky okolo roku 2030 budú magickým časom. V roku 2030 budeme nesmrteľní a každý bude mať vynikajúcu príležitosť žiť navždy. Rok 2030 je sen a cieľ.

Transhumanizmus ako nová fáza evolúcie

FM-2030 považoval nesmrteľnosť iba za ďalšiu fázu evolúcie, o nič senzačnejšiu ako vzpriamenú chôdzu alebo schopnosť reči, a určite nie o nič menej senzačnú ako vznik života z neživej hmoty.
FM-2030 vo svojej knihe Optimism One. The Emerging Radicalism (1970) uvádzal ako nových revolucionárov našich čias genetikov, biológov, fyzikov, kryonológov, biotechnológov, jadrových vedcov, kozmológov, rádioastronómov, kozmonautov, sociálnych vedcov, dobrovoľníkov mládežníckych skupín, internacionalistov, humanistov, spisovateľov science-fiction, normatívnych mysliteľov, vynálezcov… Títo a ďalší podľa FM-2030 revolucionizujú ľudské podmienky v ich základoch. Ich výsledky a ciele presahujú najradikálnejšie ideológie Starého Poriadku.
FM-2030 podľahol rakovine pankreasu a dal sa zmraziť prostredníctvom kryonickej suspenzie v Alcor Life Extension Foundation v Scottsdale v Arizone.
Fontaine-en-Bray

Poloha

Obec má rozlohu 6,03 km². Najvyšší bod je položený 233 m n. m. a najnižší bod 100 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cavan (mesto v Írsku)

Cavan (ír. An Cabhán) je mesto v severovýchodnej časti Írska, v grófstve Cavan. Žije tu 3 954 obyvateľov (2006), spolu s predmestiami 4 796 obyvateľov. Je to správne stredisko rovnomenného grófstva a zároveň jeho najľudnatejšie sídlo.
Mesto sa nachádza na križovatke regionálnych ciest R188, R198 a R212, obchvatom ho obchádza cesta I. triedy N3, na ktorú sa na východnom okraji mesta napája cesta II. triedy N55. Najbližšími väčšími mestami sú Longford (54 km na juhozápad), Navan (62 km na juhovýchod), Monaghan (47 km na severovýchod). 16 km severne od mesta prechádza hranica Severného Írska.
V 13. storočí vznikol na mieste dnešného mesta hrad i františkánsky kláštor. Od 15. storočia sa tu usporadúvali trhy, v roku 1610 získal Cavan mestské práva. Začiatkom 19. storočia bol vybudovaný hlavný mestský bulvár (dodnes nesie názov Farnham Street), ktorý lemujú viaceré dôležité budovy (napr. budova súdu z roku 1825) a kostoly. Na konci 19. storočia sa mesto stalo dôležitou železničnou križovatkou, ktorá spájala Midlands so západným a so severným Írskom. Budova miestnej radnice bola dokončená v roku 1909. V roku 1938 začali práce na kostole sv. Patrika a Felima historizujúceho charakteru. V roku 1960 bola zrušená železničná doprava do mesta.
Matej Freund

Životopis

Vyučoval náboženstvo, lat. a gramatiku, rétoriku a dialetiku; rektor latinskej partikulárnej školy v Banskej Bystrici (1563-1567); prišiel z Těšína. Mestskej rade v Banskej Bystrici predložil študijný poriadok školy (1566), zaslúžil sa o rozšírenie objektov školy.
Lunay

Poloha

Obec má rozlohu 38,63 km². Najvyšší bod je položený 156 m n. m. a najnižší bod 66 m n. m.

Obyvateľstvo

Počet obyvateľov obce je 1 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
HBCD

1,2,5,6,9,10-hexabrómcyklododekán (skratka HBCD alebo HBCDD) je cyklická organická zlúčenina, brómderivát cyklododekánu. Používa sa ako spomaľovač horenia, najmä v polystyrénových penách, ktoré sa využívajú ako obalový alebo izolačný materiál.
HBCDD je prezistentná, bioakumulatívna a toxická látka, ktorá bola preukázaná vo vzorkách pôdy a sedimentov, ale aj v tkanivách rýb, vtákov alebo cicavcov
Zvýšené množstvá boli nájdené v úsekoch riek, ktoré prechádzali aglomeráciami a kaloch čističiek.
28. októbra 2008 Európska chemická agentúra zverejnila oficiálny kandidátsky zoznam nebezpečných chemikálií, ktoré budú podliehať autorizácii podla smernice REACH, zahrnujúci aj HBCDD,
Fotoelektrická fotometria

Fotoelektrická fotometria je metóda merania množstva dopadajúceho svetla pomocou fotoelektrického fotometra.
Detektorom je fotonásobič umiestený v ohnisku ďalekohľadu. Je to zdokonalený fotočlánok, ktorý mení dopadajúce žiarenie na elektrický prúd. Elektróny uvoľnené z katódy dopadajúcim svet1om prechádzajú sadou pomocných elektród, takže výsledný elektrický prúd je zosilnený až o 10 rádov. Tento prúd je úmerný množstvu dopadajúceho žiarenia. Katóda fotonásobiča emituje určitý počet elektrónov aj vtedy, keď na ňu nedopadá svetlo. Tento temný prúd možno znížiť chladením fotonásobiča.
Fotoelektrická fotometria, ktorá je najpresnejšou fotometrickou metódou, umožňuje určovať jasnosť hviezd s presnosťou až na 0,005 magnitúdy. Fotoelektrická fotometria má aj vysokú časovú rozlišovaciu schopnosť, preto je veľmi vhodná na výskum premenných hviezd. Merať jasnosť tej istej hviezdy súčasne vo viacerých spektrálnych oblastiach umožňuje viackanálový fotometer.
Princ Metuzalém

Princ Metuzalém (Prinz Methusalem) je opereta, ktorú skomponoval Johann Strauss ml.. Premiéra sa konala 3. januára 1877 v Carl Theater vo Viedni. Francúzsky orginál libreta napísal Victor Wilder a Arnold Delacourt, do nemčiny preložil a upravil Karl Treuman. Opereta vznikla na podnet Franza Jaunera, riaditeľa Carl Theater, ktorý chcel Straussa získať pre svoje divadlo. Snažil sa nájsť francúzske libreto, ktoré by sa podobalo na úspešné a kvalitné libreto operety Netopier. To sa mu však vôbec nepodarilo. Libreto sa Netopierovi nepodobalo ani svojim príbehom, ani svojou kvalitou. Opereta priniesla (na Straussove pomery) len mierny úspech.

Obsah

Obsah operety sa točí okolo svadby Pulcinelly, dcéry kniežaťa z Trocadera s princom Metazalémom z Ricaracu. Počas svadby príde správa, že v Ricaracu vypukla revolúcia a Metuzalémov otec bol zbavený vlády. Z toho dôvodu už knieža z Trocadera nemá záujem vydať svoju dcéru za Metuzaléma a merejná mienka ľuda sa tiež obráti proti tomuto manželstvu. Na druhý deň ráno sa ale situácia dramaticky zmení. Revolúcia v Ricaracu bola potlačená, zato vypukla nová v Trocaderu. Zabrániť revolúcii dokáže teraz už len Metuzalém a je úspešný. Získa si svoju manželku a vládu nad oboma krajinami.
Fontaine-Notre-Dame (Aisne)

Poloha

Obec má rozlohu 11,9 km². Najvyšší bod je položený 142 m n. m. a najnižší bod 77 m n. m.

Obyvateľstvo

Počet obyvateľov obce je 386 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Damas zo Sárd

Damas (starogr. Δαμᾶς – Damas) bol olympijský víťaz v pankratiu v rokoch 173 a 177.
Markos Aurélios Démostratos Damas zo Sárd zvíťazil na 238. a na 239. olympijských hrách v pankratiu. Epigrafický nález IGUR I 243 (Moretti, Luigi. Inscriptiones graecae urbis Romae.) uvádza, že Damas bol periodonikés „víťaz obehu“, t. j., že v tejto disciplíne nenašiel počas olympiády premožiteľa aj na ostatných celogréckych hrách. (celogrécke hry sa usporadúvali v rôznych obdobiach štvorročného cyklu, ktoré spolu tvorili periodos, pravidelný obeh).
Damas okrem víťazstiev v Olympii, triumfoval trikrát v Nemei a v Delfách, päťkrát v Isthmii a v tejto disciplíne sa presadil i na mnohých miestnych hrách po celom starovekom Grécku, spolu dosiahol údajne až 108 víťazstiev. Damas bol aj dobrý boxer čo preukázal dvomi víťazstvami na pýtických hrách.
Za jeho zásluhy mu bolo udelené v mnohých mestách čestné občianstvo, rímski cisári Septimius Severus a Caracalla ho menovali do vysokého úradu xystos (majster športu, veľkňaz zodpovedný za (? cech) športovcov) Medzi rokmi 207 a 212 mu na večnú slávu a pamiatku dali zhotoviť jeho štyria synovia sochu.
Pallegney

Poloha

Obec má rozlohu 5,93 km². Najvyšší bod je položený 350 m n. m. a najnižší bod 297 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Gaľa

Biografia

V roku 1976 vyštudoval Lekársku fakultu Univerzity Pavla Jozefa Šafárika v Košiciach. V roku 1980 zložil atestáciu zo stomatológie. Po nežnej revolúcii sa politicky angažoval. V roku 1990 sa pridal do Okresného národného výboru v Prešove. Od roku 1990 až do roku 2002 bol členom zastupiteľstva v obci Lipany (v roku 1990 tu zastával aj post zástupcu starostu). Vo voľbách roku 1992 bol za KDH zvolený do slovenskej časti Snemovne národov. Vo Federálnom zhromaždení zotrval do zániku Česko-Slovenska v decembri 1992.
V slovenských parlamentných voľbách v roku 1994 bol zvolený do Národnej rady SR. Zotrval tu do roku 1998. Opätovne sa v slovenskom parlamente objavil po parlamentných voľbách v roku 2002. Pôsobil na poste podpredsedu výboru pre zdravotníctvo. V NR SR zostal do roku 2004. Vo voľbách v roku 2004 bol zvolený do Európskeho parlamentu.
V roku 1994 sa stal predsedom krajskej organizácie KDH. Neskôr sa podieľal na vzniku politických strán SDK a SDKÚ. Bol poradcom premiéra Mikuláša Dzurindu pre zdravotníctvo. V roku 2001 sa stal členom centrálnych orgánov SDKÚ. V krajských voľbách roku 2001 bol zvolený do zastupiteľstva Prešovského kraja. Tento mandát obhájil aj v nasledujúcich volebných obdobiach a zastával ho až do svojej smrti. Publikoval dve zbierky aforizmov. Denník SME ho označil za gentlemana slovenskej politiky.
V parlamentných voľbách v roku 2012 kandidoval do Národnej rady SR za SDKÚ–DS, no nebol zvolený. Zomrel náhle v júni 2012, keď počas jazdy autom dostal srdcový infarkt v blízkosti chatovej osady Girbeš na okraji Košíc.
Malbuisson

Poloha

Obec má rozlohu 6,6 km². Najvyšší bod je položený 1 091 m n. m. a najnižší bod 846 m n. m.

Obyvateľstvo

Počet obyvateľov obce je 687 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arnaud-Guilhem

Poloha

Obec má rozlohu 7,7 km². Najvyšší bod je položený 463 m n. m. a najnižší bod 279 m n. m.

Obyvateľstvo

Počet obyvateľov obce je 207 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pod Obrovou nohou

Ochrana

Predmetom ochrany je pestrá mozaika lúk, pastvín a lesíkov.